Komisijos sprendimas
2000 m. gruodžio 22 d.
iš dalies keičiantis Sprendimą 97/296/EB, pateikiantį trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą
(pranešta dokumentu C(2000) 4086)
(tekstas svarbus EEE)
(2001/40/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus [1], laikinų sąrašų laikinam laikotarpiui sudarymo reikalavimus, su paskutiniais pakeitimais, padarytais Sprendimu 98/603/EB [2], ypač į jo 2 straipsnio 1 dalį,
kadangi:
(1) Komisijos sprendime 97/296/EB [3] su paskutiniais pakeitimais, padarytais Sprendimu 2000/674/EB [4], išvardijamos šalys ir teritorijos, iš kurių leidžiama importuoti žmonėms vartoti skirtus žuvininkystės produktus. Priedo I dalyje išvardijami šalių ir teritorijų, kurioms taikomas specialus sprendimas, pavadinimai, o II dalyje nurodomos tos šalys, kurios atitinka reikalavimus pagal Sprendimo 95/408/EB 2 straipsnio 2 dalį.
(2) Komisijos Sprendimais 2001/36/EB [5] ir 2001/39/EB [6] nustatomos specialiosios atitinkamai Jamaikos ir Čekijos Respublikos kilmės žuvininkystės ir akvakultūros produktų importo sąlygos. Todėl Jamaiką ir Čekijos Respubliką reikia įtraukti į priedo I dalį.
(3) Atsižvelgiant į trūkumų, pastebėtų inspektavimo Sen Visente ir Grenadinuose metu, rimtumą, žuvininkystė produktų importas iš šios šalies neturi būti leidžiamas ir todėl šią šalį reiškia panaikinti iš priedo sąrašo.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedas pakeičia Sprendimo 97/296/EB priedą.
2 straipsnis
Šis sprendimas įsigalioja praėjus 60 dienų po jo paskelbimo Europos Bendrijų oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 2000 m. gruodžio 22 d.